ऐसा कोई मंत्र नहीं जिससे पूरा काम हो जाए, होता तो नेता कब्जा कर लेते: बापू
भगवान का भजन करो, दुख में साथ देने वाले केवल परमात्मा हैं। ऐसा कोई मंत्र आता भी नहीं कि एक मंत्र से सब काम हो जाएं। यदि ऐसा मंत्र आता होता न तो नेता लोग पहले यह मंत्र ले लेंगे। कब्जा कर लेंगे, एक मंत्र जपा और पूरा काम हो गया जनता का। भगवान कहते हैं जो मेरा गुणगान करें, कपट छोड़कर करें, कथा गाए उसमें दिखावा न हो। इस तरह से भक्ति के प्रकार बताएं। रामचरित मानस की प्रासंगिकता पहले भी थी और जन्म जन्मांतर तक रहेगी। इसकी विशेषता है कि यह जितनी बार पढ़ा जाए, कथा सुनी जाए नई लगती है। छत्तीसगढ़ सर्व ब्राह्मण समाज व हिंदू मंच बिलासपुर द्वारा नूतन चौक में आयोजित श्रीराम कथा के अंतिम दिन स्वामी चिन्मयानंद ने ये बातें कहीं।
उन्होंने कहा कि रामचरित मानस की गहराई नापना कठिन है। यह ग्रंथ सद्गुरु के समान है, जो भगवान राम के आदर्शों को मनुष्य के सामने रखता है। इसकी कथा से मनुष्य पुत्र, पिता, भाई, पति, मित्र आदि सारे संबंधों को आदर्श तरीके से निभाने की सीख मिलती है। हमें हर काम समय रहते कर लेना चाहिए। समय बीत जाने के बाद केवल पछतावा हाथ लगता है। फिर चाहे वह सांसारिक कर्म हो या फिर आराधना। संसार में तीन प्रकार के लोग होते हैं। पहला विषयी, दूसरा साधक और तीसरा सिद्ध। विषयी वह होता है जो मोह-माया में रत रहता है। साधक वह होता है जो मोह-माया के बाद भी भगवान की साधना करता है, जबकि सिद्ध वह होता है, जो ब्रह्म में सबकुछ देखता है। श्रीराम कथा में तीनों प्रकार के पात्र मिलते हैं। उन्होंने राम के राज्याभिषेक की कथा सुनाई और अंत में सुंदर कांड पाठ हुआ। कथा महोत्सव के अंतिम दिन मंगलवार को आयोजन स्थल पर हवन-अनुष्ठान के साथ पूर्णाहुति के बाद भंडारा होगा।
मंगलवार को कथा का समापन व प्रसाद वितरण होगा
स्वामी चिन्मयानंद
नूतन चौक में श्रीराम कथा महोत्सव के सातवें दिन भजनों का आनंद लेते हुए श्रद्धालु।
दुनिया को दिखाने के लिए नहीं भगवान को प्रसन्न करने गाएं
एक बार एक कवि महोदय बस में यात्रा कर रहे थे। कवियों को बड़ा शौक होता है अपनी कविताएं सुनाने का। बाजू में बैठे एक व्यक्ति को अपना परिचय दिया कि मै कवि हूं। पूरी चलती बस में तीन घंटे तक अपनी कविताएं जोर-जोर से सुनाते रहे। तीन घंटे के बगल वाले से पूछा कि आपको मेरी कविता कैसी लगी। तब बाजू वाले ने कहा मै तो बहरा हूं मुझे कुछ सुनाई नहीं देता है। इसी तरह से जो गाए दुनिया के लिए न गाए भगवान को प्रसन्न करने के लिए गाए।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva